Document ID: /fineweb-2-swissfilter-quality_10-filterrobots/filtered/02038.jsonl.gz/4208

Las Pendicularas Motta Naluns SA a Scuol han registrà il mais da favrer bleras frequenzas. Quai haja era consequenzas per il project da la sutgera Prui – Clünas, sco che l’Agentura da Novitads Rumantscha rapporta.
9 milliuns francs
Grazia a las cifras allegraivlas ha il cussegl administrativ da las pendicularas decis definitivamain da realisar per 9 milliuns francs il project d’ina sutgera da Prui si Clünas.
Minimar consequenzas negativas
Plinavant ha il cussegl era decis da betg auzar ils pretschs per il territori da sport d’enviern Motta Naluns. Uschia veglia ins minimar in pau las consequenzas negativas da la crisa da l’euro.